陳柏惟

陳柏惟，中華民國政治人物，支持台灣獨立，喺高雄市出世，而家住喺臺中市。佢阿爸係澎湖人，而阿媽就係外省人，陳喺國立高雄大學資訊管理學系畢業。佢喺2020年上任第10屆立法委員，亦係台灣基進首位立法委員，但喺2021年被罷免。

政途 
陳柏惟喺2018年參選高雄市三民區市議員，但未能當選。

佢喺2020年參加立法委員選舉，並擊敗尋求連任嘅臺中市第二選區立委顏寬恒。但佢喺2021年初成為咗國民黨支持者嘅罷免對象，罷免公投喺10月23號進行。呢次罷免案被部分媒體視為前高雄市長韓國瑜喺2020年被罷免後，韓國瑜同國民黨一啲支持者發起嘅報復性罷免案之一。最後佢被通過罷免，台灣基進喺立法院冇嗮議席。不過喺跟住嘅補選，陳柏惟支持嘅民進黨籍候選人林靜儀又成功當選。

中華民國立法委員